Tiivis ja matala -projektin johtoryhmä

Asettaminen	
	Ympäristöministeriön Asunto- ja rakennusosasto on 17.5.2002 asettanut Tiivis ja matala    –projektin johtoryhmän.	

Toimikausi	
	17.5.2002 - 30.6.2005  	

Tausta	
	Hallitusohjelmassa on asetettu tavoitteeksi tiiviin ja matalan asuinrakentamisen edistäminen. Tähän on olemassa kaksi pääsyytä. Kansalaisten ilmaisema suurin kysyntä kohdistuu pieniin pientaloasuntoihin. Toisaalta yhdyskuntarakenteen kehityksen kannalta olisi edullista päästä tiiviiseen rakentamiseen.
Tiiviin ja matalan rakentamisen edistämisen tavoitteita ovat
* kansalaisten asumistoiveiden toteutumisen edistäminen
* asumisviihtyisyyden ja rakennetun miljöön parantaminen
* asunto- ja talotyyppitarjonnan monipuolistaminen
* asukaslähtöisyyden ja omatoimisuuden lisääminen
* kohtuuhintaisen pientaloasuntotarjonnan lisääminen
* sosiaalisen asuntotuotannon riskien vähentäminen
* ekologisuuden ja taloudellisuuden edistäminen
* täydennysrakentamismallien kehittäminen.

Valtakunnallisella, koko maata koskevalla projektilla joudutetaan tiiviiden ja matalien esimerkkiratkaisujen aikaansaamista, suunnataan tutkimus- ja kehitystyötä uusien käytäntöjen kehittämiseksi, välitetään tietoa sekä aktivoidaan eri tahoja yhteistyöhön.

Tiivis ja matala -projekti edistää uudenlaisten, asukaskeskeisten, tuotantotavaltaan ja hallintamuodoltaan joustavien rakentamistapojen aikaansaamista sekä kaavoituksen kehittämistä.

Valtakunnallista, koko maata koskevaa Tiivis ja matala -projektia johtaa yliarkkitehti Aila Korpivaara ympäristöministeriöstä. Projektin määräaikaisena projektipäällikkönä toimii arkkitehti Lauri Tuokko.	

Tavoitteet	
	Johtoryhmän tavoitteena on edistää tiivistä ja matalaa asuntorakentamista ja siihen liittyvää kehittämistoimintaa Tiivis ja matala -projektissa.

Tehtävä	
	Johtoryhmän tehtävät:
* seuraa projektin etenemistä ja edistää sen tavoitteiden toteutumista
* päättää yhteisesti rahoitettavien tutkimus- ja kehittämishankkeiden käynnistämistä ja seuraa niitä
* huolehtii projektin integroinnista ympäristöministeriön maankäytön ja rakentamisen ohjaukseen
* edistää muiden tahojen yhteistyötä tiivis ja matala -hankkeiden kanssa	

Organisointi	
		Puheenjohtaja Matti Vatilo, rakennusneuvos, ympäristöministeriö 	
		Jäsenet:	
		Peter Fredriksson, erityisasiantuntija, ympäristöministeriö 	
		Timo Heinonen, toimitusjohtaja, ASRA 	
		Paula Huotelin, kilpailusihteeri, Suomen Arkkitehtiliitto SAFA 	
		Matti Karhula, asemakaavapäällikkö, Oulun kaupungin tekninen keskus 	
		Marjut Kauppinen, arkkitehti, Helsingin kaupungin rakennusvalvontavirasto 	
		Kristiina Koskiaho, Teknologia-asiantuntija, TEKES 	
		Ritva Laine, yliarkkitehti, Suomen Kuntaliitto 	
		Ukko Laurila, toimitusjohtaja, Suomen Kiinteistöliitto ry. 	
		Leena Strandén, ylitarkastaja, Pirkanmaan ympäristökeskus 	
		Arto Suikka, tuoteryhmäpäällikkö, Rakennusteollisuus RT ry 	
		Alpo Uski, aluepäällikkö, Valtion asuntorahasto 	
		Sihteeri Lauri Tuokko, projektipäällikkö, ympäristöministeriö 	

Kustannukset ja rahoitus

	Kustannukset maksetaan momentilta 35992222.	

	Kansliapäällikkö	Sirkka Hautojärvi	

	
	Yliarkkitehti	Aila Korpivaara	

JAKELU	
	Projektin johtoryhmän jäsenet	

TIEDOKSI	
	Ympäristöministeriön asunto- ja rakennusosasto
Ympäristöministeriön alueidenkäytön osasto